ప్రధానిని ఆహ్వానించేందుకు అపాయింట్‌మెంట్‌ కోరిన ఏపీ సీఎం జగన్‌
పీఎంవోకు ముఖ్యమంత్రి కార్యాలయం నుంచి లేఖ
ఈనాడు, అమరావతి: మూడు రాజధానుల శంకుస్థాపన కార్యక్రమాన్ని ఈనెల 16న నిర్వహించాలని రాష్ట్ర ప్రభుత్వం నిర్ణయించింది. ఆ కార్యక్రమంలో ప్రత్యక్షంగా గానీ, వీడియో కాన్ఫరెన్స్‌ ద్వారా గానీ పాల్గొనాల్సిందిగా ప్రధానమంత్రి నరేంద్రమోదీని ఆహ్వానించేందుకు ముఖ్యమంత్రి జగన్‌మోహన్‌రెడ్డి ఆయన అపాయింట్‌మెంట్‌ కోరారు. మూడు రాజధానులతో పాటు, పేదలకు ఇళ్ల స్థలాల పంపిణీ కార్యక్రమంలోనూ పాల్గొనాల్సిందిగా ప్రధానిని ఆహ్వానించాలని భావిస్తున్నారు. ఈ విషయమై ప్రధాని కార్యాలయ సంయుక్త కార్యదర్శి వి.శేషాద్రికి ముఖ్యమంత్రి ముఖ్య కార్యదర్శి ప్రవీణ్‌ ప్రకాశ్‌ ఇటీవల లేఖ రాసినట్టు తెలిసింది. ఆ లేఖ ప్రతిని ప్రధాని కార్యాలయ ఓఎస్డీ సంజయ్‌ ఆర్‌.భవసర్‌కి కూడా పంపారు.
30 లక్షల మందికి ఇళ్ల పట్టాలు ఇస్తున్నాం
2022 నాటికి అందరికీ సొంత ఇళ్లు ఉండాలని ప్రధాని నిర్దేశించిన కార్యక్రమాన్ని ఆచరణలో పెట్టే క్రమంలో ఆంధ్రప్రదేశ్‌ ప్రభుత్వం భారీ కార్యక్రమం చేపట్టిందని, గ్రామీణ, పట్టణ ప్రాంతాల్లో 30 లక్షల మంది పేదలకు ఇళ్ల స్థలాలు పంపిణీ చేయనుందని ఆ లేఖలో ప్రవీణ్‌ ప్రకాష్‌ పేర్కొన్నారు. ''రూ.20 వేల కోట్లు వెచ్చించి, 62 వేల ఎకరాలు సమీకరించాం. అందరికీ ఇళ్ల స్థలాలు అందించాక, 30 లక్షల మంది లబ్ధిదారులకు ప్రధానమంత్రి ఆవాస్‌ యోజన (గ్రామీణ/పట్టణ) కింద 2022 నాటికి ఇళ్ల నిర్మాణం పూర్తిచేస్తాం. ఆ విధంగా ప్రధాని నిర్దేశించిన లక్ష్యాన్ని రాష్ట్ర ప్రభుత్వం చేరుకుంటుంది. కేంద్రం ఇప్పటికే 15 లక్షల ఇళ్లు మంజూరుచేసింది. రాబోయే రెండేళ్లలో మరో 15 లక్షల ఇళ్లు మంజూరు చేయొచ్చు. ఆ ఇళ్ల నిర్మాణంపై చేసే మూలధన వ్యయం రూ.లక్ష కోట్లు ఉంటుంది. లాక్‌డౌన్‌ అనంతర పరిస్థితుల్లో గ్రామీణ, ఓ మాదిరి పట్టణ (సెమీ అర్బన్‌) ప్రాంతాల్లో ఆర్థిక కార్యకలాపాలు వేగం పుంజుకునేందుకు అది ఎంతో దోహదం చేస్తుంది'' అని ప్రవీణ్‌ ప్రకాష్‌ పేర్కొన్నారు. సుప్రీంకోర్టు నుంచి అనుమతి వచ్చాక ఈ కార్యక్రమాన్ని ఏర్పాటు చేస్తామని, అది వారం రోజుల్లో వచ్చే అవకాశముందని ఆయన తెలిపారు.
ఆంధ్రప్రదేశ్‌ ప్రభుత్వం ఇటీవలే పరిపాలనా వికేంద్రీకరణ, అన్ని ప్రాంతాల సమీకృతాభివృద్ధి చట్టాన్ని తీసుకొచ్చింది. దాని ప్రకారం ఆంధ్రప్రదేశ్‌ రాష్ట్రానికి ఇక మూడు రాజధానులు ఉంటాయి. రాష్ట్ర ప్రభుత్వానికి ఇది అత్యంత ప్రతిష్ఠాత్మక ప్రాజెక్టుల్లో ఒకటి. మూడు రాజధానులకు శంకుస్థాపన చేసేందుకు ఈ నెల 16వ తేదీని మంచి ముహూర్తంగా నిర్ణయించాం. తర్వాత మళ్లీ రెండు నెలల పాటు మంచి ముహూర్తాలు లేవు. దీన్ని దృష్టిలో ఉంచుకుని వీలైనంత త్వరగా ప్రధానితో అపాయింట్‌మెంట్‌ ఖరారు చేస్తే, ముఖ్యమంత్రి ఆయనను స్వయంగా కలిసి రెండు ప్రాజెక్టుల గురించి ఆయనకు వివరించి, ఆహ్వానిస్తారు.
pradhaanini aahvaaninchenduku apayintementy korina apy cm jagan
pmvoku mukhyamantri kaaryaalayam nunchi lekha
eenaadu, amaravati: moodu raajadhaanula sankusthaapana kaaryakramaanni eenela 16na nirvahinchaalani rashtra prabhutvam nirnayinchindi. aa kaaryakramamlo pratyakshamgaa gaanee, veedio conferense dwara gaanee palgonalsindiga pradhaanamantri narendramodini aahvaaninchenduku mukhyamantri jaganmohanereddy aayana apayintementy koraru. moodu raajadhaanulatho paatu, pedalaku illa sthalaala pampinee kaaryakramamloonuu palgonalsindiga pradhaanini aahvaaninchaalani bhaavistunnaaru. ee vishayamai pradhaani kaaryaalaya samyukta kaaryadarsi vi.seshaadriki mukhyamantri mukhya kaaryadarsi praveen prakasha iteevala lekha rasinattu telisindi. aa lekha pratini pradhaani kaaryaalaya oesdy sanjiy aari.bhavasarki kuudaa pampaaru.
30 lakshala mandiki illa pattaalu istunnam
2022 naatiki andarikee sonta illu undaalani pradhaani nirdesinchina kaaryakramaanni aacharanalo pette kramamlo aandhrapradeshy prabhutvam bhari kaaryakramam chepattindani, graameena, pattana praantaallo 30 lakshala mandi pedalaku illa sthalaalu pampinee cheyanundani aa lekhalo praveen prakashy perkonnaru. ''roo.20 vela kotlu vecchinchi, 62 vela ekaraalu sameekarinchaam. andarikee illa sthalaalu andinchaaka, 30 lakshala mandi labdhidaarulaku pradhaanamantri aavese yojana (graameena/pattana) kinda 2022 naatiki illa nirmaanam poortichestaam. aa vidhamgaa pradhaani nirdesinchina lakshyaanni rashtra prabhutvam cherukuntundi. kendram ippatike 15 lakshala illu manjooruchesindi. raboye rendellalo maro 15 lakshala illu manjuru cheyochu. aa illa nirmaanampai chese mooladhana vyayam roo.laksha kotlu untundi. lachedounne anantara paristhitullo graameena, oo maadiri pattana (semi arban) praantaallo aardhika kaaryakalaapaalu vegam punjukunenduku adhi entho dohadam chestundi'' ani praveen prakashy perkonnaru. supreenkortu nunchi anumati vachaka ee kaaryakramaanni erpaatu chestamani, adhi vaaram rojullo vache avakaasamundani aayana telipaaru.
aandhrapradeshy prabhutvam itivale paripalana vikendreekarana, anni praantaala sameekrutaabhivruddhi chattaanni teesukochindi. daani prakaaram aandhrapradeshy rashtraniki ika moodu raajadhaanulu untaayi. rashtra prabhutvaaniki idhi atyanta pratishtaatmaka praajectullo okati. moodu raajadhaanulaku sankusthaapana chesenduku ee nela 16va teedeeni manchi muhuurtamgaa nirnayinchaam. tarvaata malli rendu nelala paatu manchi muhuurtaalu levu. deenni drushtilo unchukuni veelainanta twaragaa pradhaanitho apayintementy khararu cheste, mukhyamantri aayananu swayamgaa kalisi rendu praajektula gurinchi aayanaku vivarinchi, aahvaanistaaru.